

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Povjerenstvo za provedbu Javnog natječaja**

KLASA: 112-05/21-01/01

URBROJ: 2178/12-02-21-09

Velika Kopanica, 25. listopada 2021. godine

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19), Povjerenstvo za provedbu Javnog natječaja za prijam osobe na neodređeno vrijeme u Jedinstveni upravni odjel Općine Velika Kopanica, upućuje

**P O Z I V**

**na prethodnu provjeru znanja i sposobnosti**

**- intervju**

Poziva se kandidatkinja koja je ispunila uvjete za pristup intervju nakon provedene prethodne provjere znanja i sposobnosti – pisanog testiranja za radno mjesto višeg referenta za računovodstvene i administrativne poslove u Jedinstvenom upravnom odjelu Općine Velika Kopanica**. Intervju će se** **održati u petak 29. listopada 2021. godine u 11,00 h u prostorijama Općine Velika Kopanica.**

Kandidatkinja koja je ispunila uvjete za pristup intervju nakon provedene prethodne provjere znanja i sposobnosti – pisanog testiranja, bit će obaviještena i e-mailom.

Javni natječaj je objavljen 6. listopada 2021. godine u Narodnim novinama broju 108/2021 (oglasni dio) te na mrežnim stranicama Općine.

Po dolasku na provjeru znanja, od kandidatkinje će biti zatraženo predočavanje odgovarajuće identifikacijske isprave radi utvrđivanja identiteta.

Intervju provodi Povjerenstvo za provedbu javnog natječaja, a u razgovoru s kandidatkinjom utvrđuje znanja, sposobnosti i vještine, interese, profesionalne ciljeve i motivaciju kandidata za rad u lokalnoj upravi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidatkinja zadovoljila na intervjuu ako je dobila najmanje 5 bodova.

Nakon prethodne provjere znanja i sposobnosti kandidata Povjerenstvo  za provedbu Javnog natječaja sastavlja Izvješće  o provedenom postupku  i utvrđuje rang-listu kandidata  prema ukupnom broju ostvarenih  bodova na pisanom testiranju i intervjuu.

**Povjerenstvo za provedbu Javnog natječaja**